സഞ്ജയ് ശ്രീനിവാസന് യാത്രയയപ്പ് കുവൈത്ത് സിറ്റി: പ്രവാസജീവിതം മതിയാക്കി ഉപരിപഠനത്തിനായി നാട്ടിലേക്ക് പോകുന്ന കോഴിക്കോട് ജില്ല അസോസിയേഷന് ബാലവേദി മുന് പ്രസിഡന്റ് സഞ്ജയ് ശ്രീനിവാസന് കോഴിക്കോട് ജില്ല അസോസിയേഷന് മഹിളാവേദി യാത്രയയപ്പ് നല്കി. സഞ്ജയ് ശ്രീനിവാസെന്റ വസതിയില് സംഘടിപ്പിച്ച ലളിതമായ ചടങ്ങില് മഹിളാവേദി പ്രസിഡന്റ് സ്മിത രവീന്ദ്രനും സെക്രട്ടറി ജീവ ജയേഷും ചേര്ന്ന് ഉപഹാരം കൈമാറി. കോഴിക്കോട് ജില്ല അസോസിയേഷന് ബാലവേദിക്ക് സഞ്ജയ് നല്കിയ സേവനം പ്രശംസനീയവും അഭിനന്ദനാര്ഹവുമാണെന്നും ഭാവിജീവിതം സന്തോഷകരവും സമാധാന പൂര്ണവുമാവട്ടെയെന്നും ചടങ്ങില് സംബന്ധിച്ചവര് ആശംസിച്ചു. അസോസിയേഷന് ജനറല് സെക്രട്ടറി കെ. ഷൈജിത്ത്, വൈസ് പ്രസിഡന്റ് പി.വി. വിനീഷ്, മഹിളവേദി ട്രഷറര് സിസിത ഗിരീഷ്, ബാലവേദി സെക്രട്ടറി അലൈന ഷൈജിത്ത്, ബാലവേദി എക്സിക്യൂട്ടീവ് അംഗങ്ങളായ അലീഷ രവീന്ദ്രന്, നന്ദിക ജയേഷ്, സഞ്ജന ശ്രീനിവാസന് എന്നിവരും ചടങ്ങില് സന്നിഹിതരായിരുന്നു.